
Narva Sotsiaaltöökeskuse põhimäärus

Määrus kehtestatakse kohaliku omavalitsuse korralduse seaduse § 6 lõike 1, § 30 lõike 1 punkti 2, sotsiaalhoolekande seaduse § 5 lõike 1, 4 ja Narva linna põhimääruse punkti 8.3.2. alusel. 

§ 1. Üldsätted 

(1) Käesolev põhimäärus (edaspidi põhimäärus) sätestab Narva Sotsiaaltöökeskuse (edaspidi Keskus) eesmärgid ja ülesanded, tema juhtimise ja struktuuri, vara valdamise ja kasutamise, finantseerimise, aruandluse ja kontrolli ning Keskuse ümberkorraldamise ja tegevuse lõpetamise.
(2) Keskus on Narva linna Sotsiaalabiameti (edaspidi Sotsiaalabiamet) hallatav asutus. 

(3) Keskust finantseeritakse Narva linna eelarvest.

(4) Keskuse asukoht on Eesti Vabariik, Narva linn.
(5) Keskus on hoolekandeasutus, mis osutab teenuseid sotsiaalselt vähekindlustatud isikutele   (sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud). 
(6) Keskuse peamiseks eesmärgiks on kvaliteetsete sotsiaalteenuste osutamine Narva linnas, linnaelanike toimetuleku igakülgne toetamine ning toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isikute sotsiaalsele turvalisusele, arengule ja ühiskonnas kohanemisele kaasaaitamine. 
(7) Keskuse teenused osutatakse Narva linna elanikele tasuta  või vastavalt Linnavalitsuse poolt kinnitatud hinnakirjale. 
(8) Keskus osutab teenuseid eelkõige isikutele, kelle elukohana on rahvastikuregistris märgitud  Narva linn. Teiste omavalitsuste elanikele osutatakse teenuseid vastavalt kehtivatele õigusaktidele ja Narva Linnavalitsuse (edaspidi Linnavalitsus) poolt kinnitatud hinnakirjale. 
(9) Keskus juhindub oma tegevuses Eesti Vabariigi ja kohaliku omavalitsuse õigusaktidest, käesolevast põhimäärusest ning juhtkonna korraldustest ja käskkirjadest.
(10) Keskusel on oma pitsat ja dokumendiplangid ning linnavalitsuse poolt kinnitatud sümboolika. 
§ 2. Struktuur
Keskuse tegevus korraldatakse järgmiste osakondade kaudu:
· Narva Sotsiaaltöökeskuse Hooldekodu

· Narva Sotsiaaltöökeskuse Turvakodu 
· Narva Sotsiaaltöökeskuse Sotsiaalmaja 
§ 3. Narva Sotsiaaltöökeskuse Hooldekodu 
(1) Narva Sotsiaaltöökeskuse Hooldekodu (edaspidi hooldekodu) tegevusvaldkond on eakate ja puuetega inimeste hoolekanne.

(2) Hooldekodu tegevuse eesmärgiks on ajutise või alalise hooldamise ja rehabilitatsiooni osutamine eakatele ja puuetega isikutele, kes ei ole suutelised iseseisvalt toime tulema ning kelle toimetulekut ei ole võimalik tagada teiste sotsiaalteenuste või muu abi osutamisega. 
(3) Hooldekodus osutatakse järgmisi teenuseid:

· üldhooldekodu teenus 

· erihooldusteenused 

· rehabilitatsiooniteenused 
· invatransporditeenus

· sotsiaalnõustamine

(4) Lähtudes Narva linna vajadustest võib hooldekodu osutada ka muid sotsiaalteenuseid lõikes 1 märgitud sihtgrupile.

§4. Narva Sotsiaaltöökeskuse Turvakodu 
(1) Turvakodu (edaspidi turvakodu) tegevusvaldkond on laste hoolekanne.

(2) Turvakodu tegevuse eesmärkideks on osutada ööpäevast ajutist või alalist abi, tuge ja kaitset vanemliku hoolitsuseta jäänud või vägivalla või konfliktide tõttu ohtu sattunud lastele ning toetada vähekindlustatud lastega peresid toimetulekuoskuste omandamisel ja sotsiaalsete probleemide teadvustamisel ja lahendamisel.

(3) Turvakodus osutatakse järgmisi teenuseid:

· laste varjupaiga teenus

· asenduskoduteenus 
· päevahoiuteenus

· vähekindlustatud perekondadest laste tasuta toitlustamine
· kriisirühmadesse kuuluvate emade abistamine vastsündinu hooldamisel
· psühholoogiline nõustamine

· sotsiaalnõustamine
(4) Lähtudes Narva linna vajadustest võib turvakodu osutada ka muid sotsiaalteenuseid lõikes 1 märgitud sihtgrupile.
§ 5. Narva Sotsiaaltöökeskuse Sotsiaalmaja 
(1) Sotsiaalmaja (edaspidi sotsiaalmaja) tegevusvaldkond on toimetulekuraskustega täiskasvanute hoolekanne.
(2) Sotsiaalmaja tegevuse eesmärgiks on sotsiaalselt abitute isikute toimetulekuraskuste leevendamisele kaasa aitamine, sealhulgas ka ajutise peavarju võimaldamine.

(3) Sotsiaalmajas osutatakse järgmisi teenuseid:

· öömajateenus

· varjupaiga teenus täiskasvanutele

· päevakeskuse teenus täiskasvanutele (sealhulgas eakatele, psüühiliste häiretega ja  toimetulekuraskustega isikutele)
· koduteenused

· sotsiaalnõustamine

(5) Lähtudes Narva linna vajadustest võib sotsiaalmaja osutada ka muid sotsiaalteenuseid lõikes 1 märgitud sihtgrupile.

§ 6. Keskuse juhtimine ja personal
(1) Keskuse tegevust juhib ja korraldab keskuse juhataja (edaspidi juhataja). Juhataja kandidatuuri kinnitab Linnavalitsus oma korraldusega. Töölepingu  juhatajaga sõlmib, muudab, peatab ja lõpetab sotsiaalabiameti direktor.
(2) Juhataja:
1) juhib keskuse tegevust ning vastutab asjaajamise õigsuse eest;
2) sõlmib vastavalt kehtivale seadusandlusele ja Narva linna omavalitsuse õigusaktidele ametiülesannete täitmiseks vajalikke lepinguid ning kontrollib nende täitmist;
3) esindab keskust ilma täiendavate volitusteta riigiasutustes, kohalikus omavalitsuses ja muudes asutustes;
4) kindlustab seaduste/õigusaktide täitmise juhitavas asutuses;
5) omab keskuse nimel allkirjutamise õigust, annab välja käskkirju ja korraldusi ning kontrollib nende täitmist;
6) kehtestab keskuse kodukorra, töökorralduse reeglid , töötajate ametijuhended jm keskuse tegevuseks vajalikud dokumendid;
7) teeb ettepanekuid Sotsiaalabiameti direktorile keskuse personali koosseisu muutmise kohta;
8) käsutab eraldatud rahalisi vahendeid vastavalt keskuse eelarvele ja vastutab nende sihtotstarbelise kasutamise eest; 

9) juhataja ettepanekul asendab teda äraolekul keskuse spetsialist või muu isik, kes on määratud sotsiaalabiameti direktori käskkirjaga.
(3) Keskuse personali koosseisu ja struktuuri kinnitab sotsiaalabiameti direktor.

(4) Keskuse tegevuse korraldamises ja tegevust reguleerivate küsimustes nõustab juhatajat sotsiaalabiameti direktor.
§ 7. Finantseerimine ja aruandlus  

(1) Keskuse rahalised vahendid moodustuvad: 

1) Narva linna eelarvelistest vahenditest; 

2) keskuse enda majandustegevusest, tasuliste teenuste osutamisel saadud tuludest; 

3) annetustest ja sihtotstarbelistest eraldistest. 

(2) Keskuse arendamise eesmärgil võivad keskuselele tagastamatut abi anda ja annetusi teha nii juriidilised, kui füüsilised isikud. Tagastamatu abina ja annetusena saadud vara võetakse arvele kehtestatud korras. 

(3) Keskuse eelarve eelnõu koostamine ja  menetlemine toimub riigi ja linna õigusaktides kehtestatud korras. 

(4) Keskuse eelarve on linna eelarve osa. 

(5) Keskuse raamatupidamist ja sellekohast aruandlust korraldab sotsiaalabiamet. 

(6) Keskuse majandustegevuse kooskõla linna eelarvega järgib jooksvalt sotsiaalabiameti  raamatupidamine. 
§ 8. Keskuse ümberkorraldamine ja tegevuse lõpetamine 

(1)  Keskus korraldatakse ümber kui: 

1) muutuvad keskuse täidetavad ülesanded; 

2) muutub vajadus osutada teenuseid keskusena; 

3) teistel seadusega ettenähtud juhtudel. 

(2)  Keskus ei korraldata ümber enne nelja kuu möödumist sellekohase otsuse vastuvõtmise päevast. 

(3)  Keskuse ümberkorraldamiseks moodustatakse komisjon, mille koosseisu kinnitab linnavalitsus. Komisjon tagab keskuse valduses oleva linnavara ja asjaajamise üleandmise ümberkorraldatud asutusele ning koostab töö lõpetamisel linnavara ja asjaajamise üleandmis-vastuvõtmisakti. 
(4)  Keskuse tegevus lõpetatakse kui: 

1) puudub vajadus tegevust jätkata; 

2) muutub finantseerimise võimalus; 

3) teistel seadusega ettenähtud juhtudel. 

(5) Keskuse tegevust ei lõpetata enne nelja kuu möödumist sellekohase otsuse vastuvõtmise päevast. 

(6) Keskuse tegevuse lõpetamiseks moodustatakse likvideerimiskomisjon, mille koosseisu kinnitab linnavalitsus. Komisjon tagab keskuse valduses oleva linnavara ja asjaajamise üleandmise linnavalitsusele ning koostab töö lõpetamisel linnavara ja asjaajamise üleandmis-vastuvõtmisakti. 

(7) Keskus loetakse ümberkujundatuks või lõpetatuks volikogu otsuses märgitud kuupäevast.  

§ 9. Keskuse põhimääruse muutmine ja täiendamine

Keskuse põhimäärust muudetakse, täiendatakse ja tunnistatakse kehtetuks volikogu poolt kehtestatud korras. 
§ 10. Rakendussätted
(1) Tunnistada kehtetuks Narva Linnavalitsuse 11.07.2012 määrus nr 630 „Narva Hooldekodu põhimäärus“.
(2) Tunnistada kehtetuks Narva Linnavalitsuse 03.04.2013 määrus nr 18 „Narva Hooldekodu hoolekogu töökord“.
(3) Tunnistada kehtetuks Narva Linnavalitsuse 03.04.2013 määrus nr 19 „Narva Laste Varjupaiga põhimäärus“.

(4) Tunnistada kehtetuks Narva Linnavalitsuse 13.06.2007 määrus nr 770 „Narva Linna Sotsiaalhoolekandekeskuse põhimäärus“.

(5) Määrus jõustub seadusega sätestatud korras.

(6) Määruse § 4, § 5 ja § 10 lg 3, 4 jõustuvad 01.01.2015.a.

Narva Linnapea 19.02.2014.a käskkirjaga nr 1657 oli moodustatud ajutine töörühm eesmärgiga analüüsida Narva linna Sotsiaalabiameti hallatavate asutuste tegevuse efektiivsust, sealhulgas hinnata hoonete seisundit ja osutavate teenuste vastavust tervisekaitsenõuetele. 22.05.2014.a esitas ajutine töörühm linnapeale ettepanekuid Sotsiaalabiameti hallatavate asutuste edaspidiseks tegevuse korraldamiseks.
Lähtudes töörühma ettepanekutest andis oma 05.06.2014.a käskkirjaga nr 5659 linnapea Sotsiaalabiametile ülesande ette valmistada vajalik dokumentatsioon ühtse Narva linna Sotsiaalabiameti hallatava asutuse moodustamiseks.

Sotsiaalabiamet leidis, et sotsiaalteenuste kvaliteetseima osutamise tagamiseks ning Narva linna eelarves eraldatud raha kokkuhoidlikuks kulutamiseks on otstarbekas lõpetada Narva linna Sotsiaalhoolekandekeskuse ja Narva Laste Varjupaiga tegevus, korraldada Narva Hooldekodu ümber Narva Sotsiaaltöökeskuseks ning suunata Sotsiaalhoolekandekeskuse ja Laste Varjupaiga ülesandeid Sotsiaaltöökeskuse alluvusse. 
14.08.2014.a  oli vastuvõetud Narva Linnavolikogu määrus nr 16 „Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamine ning Narva linna Sotsiaalabiameti hallatava asutuse Narva Hooldekodu ümberkorraldamine“, mille järgi Narva Hooldekodu ümberkorraldamise tulemusel moodustatakse Narva Sotsiaaltöökeskus. 
Ülalmainitud määruse järgi peab Narva Linnavalitsus moodustama komisjoni asjaajamise ja vara üle andmise korraldamiseks seoses Laste Varjupaiga ja Narva linna Sotsiaalhoolekandekeskuse tegevuse lõpetamisega. 
Vastavalt 2011. a Sotsiaalministeeriumi, Siseministeeriumi, Ida-Viru Maavalitsuse ja Narva Linnavalitsuse vahel sõlmitud kokkuleppele võtab Narva linn üle asenduskoduteenuse osutamist. Teenuse osutamine toimub selleks ehitatud 3 peremajas, mis antakse üle Narva linnale. Teenuse osutamine rahastatakse endiselt riigi eelarvest.

Esialgne peremajade vastuvõtmise tähtaeg oli 2013.a juuni, kuid tegevuskava oli muudetud ning käesolevaks ajaks planeeritakse alustada teenuse osutamist 2015. a aprillis. Vastavalt kokkuleppele asenduskoduteenuse osutamise korraldamiseks moodustab Narva linn hallatavat asutust hiljemalt 2014.a novembris ning on otstarbekas, et asenduskoduteenuse osutamisega hakkab tegelema Narva Sotsiaaltöökeskus. 

Seoses sotsiaalhoolekande seaduse  §17 lõike 5 ja Narva  Hooldekodu põhimääruse kehtetuks tunnistamisega, mis oli aluseks Narva Hooldekodu hoolekogu töökorra vastuvõtmisel, on otstarbekas tunnistada kehtetuks Narva Linnavalitsuse 03.04.2013 määrus nr 18 „Narva Hooldekodu hoolekogu töökord“.
Tatjana Patsanovskaja

abilinnapea Narva linna Sotsiaalabiameti direktori ülesannetes

